Når man har ytringsfrihed, kan man ikke sige, at bestemte tegninger ikke må bringes.

Sådan lød det fra Folketingsformand Pia Kjærsgaard (DF) tilbage i 2006, da hun i programmet 'Debatten' diskuterede ytringsfrihed med den nu tidligere statsminister Helle Thorning Schmidt (S).

Men nu - 10 år senere - har piben fået en anden lyd.

Efter at Pia Kjærsgaard selv er blevet tegnet af Dave Brown fra The Independent og statsminister Lars Løkke Rasmussen (V) er blevet tegnet som en gris af Steve Bell fra The Guardian, så har hun andre holdninger til, om karikaturtegninger skal bringes.